Printerat tre dimensionalë
Teknologjia e printimit 3 dimensional shndërron idetë e blerësve nga vizatime të thjeshta, në objekte fizike
Printerat 3D krijojnë objekte nga allçia. Bryan Jaycox dhe bashkëshortja e tij hapën dyqanin The Build Shop LLC në Los Anxheles dy vite më pare, dhe tani ofrojnë klasa rreth printerave 3D dhe shërbime për to: Zoti KiChong Tran ka në plan të ndihmojë në Kamboxhia, duke hapur një dyqan me printer 3D atje. Shërbimet e printimit 3D po përhapen kudo nëpër Shtetet e Bashkuara. Shërbimi postar UPS, kohët e fundit instaloi printera 3D në tre nga filialet e tij, duke përfshirë këtë në San Diego, ku pronar është Burke Jones: Zoti Mark Denney, i UPS-së, thotë se klientët janë të ndryshëm. Raymond Yuhasz rregjistron video kur zhytet në det. Ai projektoi këtë mbajtës për një filtër për lenten e kameras. ...kështu që në vend që të kenë një pamje të errët, videot e tij duken më natyrale. Prodhimi i shpikjes së tij në një printer 3D kushton vetëm 43 dollarë. Sikurse me çdo lloj teknologjie, ekspertët parashikojnë përmirësimin e shpejtësisë dhe çmimit të printimit. Ndërkohë, Bryan Jaycox kërkon 15 dollarë në orë për të printuar një objekt, plus një tarifë e cila varet nga përmasat e objektit, dhe deri në 50 dollarë në orë për shërbimet e projektimit dhe të punës. Tek dyqani UPS, çmimi varet nga sasia e materialeve të përdorura. Ata kërkojnë deri në 95 dollarë në orë për të projektuar një objekt me programin e tyre, i cili krijon një fotografi dixhitale që bën të mundur printimin. Zoti Jaycox parashikon se brenda pesë vitesh, teknologjia e printimit 3D do të bëhet më e dobishme për blerësit. Por KiChong Tran thotë se edhe teknologjia e tanishme mund të ndihmojë në vende në zhvillim si Kamboxhia. Dhe ai thotë se nuk është vetëm Kamboxhia . Kudo në botë ku ka një printer 3D, një ide e mirë mund të kthehet në realitet.